

**DEN NORSKE KIRKE**

**Ski menighetsråd**

Til

Menighetsrådets representanter

Menighetsrådets vararepresentanter

Hjemme ved PCen 3. mai 2021

**PROTOKOLL FRA MENIGHETSRÅDSMØTE**

Møtedato: 14.04.2021
Møtetid: 18.30 – 20.30
Møtested: Digitalt

Til stede: Johannes Ulstein, Cathrine Michelet, Øystein Trædal, Cecilie Ramsøy Haugerud, Kjetil Fallan, Ellen Bjørdal Nylenna, Kristine Røse, Hans Erik Matre, Helge Kollerøs Nylenna, Meike Lien og Trygve Gagnat.

Forfall: Toril Lundeby, Tore Hagen, Henning Thauland og Sidsel Grande

Møteleder: Cathrine Michelet

Referent: Ellen Bjørdal Nylenna

Åpning v/ Helge Kollerøs Nylenna

Torill er sykemeldt foreløpig ut neste uke. I hennes fravær er hennes oppgaver fordelt på Hanne Børresen i Langhus menighet, som tar de løpende oppgavene, mens Marianne Henriksen i Greverud menighet tar alle de digitale oppgaver. Mariannes epostadr: mh362@kirken.no.

**Sak 20/21 Godkjenning av innkallingen og sakslisten**

 **Vedtak:** Innkalling og saksliste ble godkjent. Enstemmig vedtak.

**Sak 21/21 Godkjenning av protokoll fra 17.03.21**

 **Vedtak:** Protokollen ble godkjent. Enstemmig vedtak**.**

**Orienteringssaker:**

**Referater undergrupper og utvalg:**

**Gudstjenesteutvalg**- Neste møte er 20.04. Det har ikke vært noe møte siden sist MR var samlet.

**Misjonsutvalget**- Har ikke hatt møte siden sist. Menigheten er påmeldt Sammen som kirke i verden.

**Diakoniutvalget**- Har ikke hatt møte siden sist. Diakonen har arbeidet godt med plan for Inkluderende menighet. Planen er nå ferdig og klar for innsendelse til bispedømmet.

**Musikkutvalget**- Hadde et møte i forrige uke, men det er ikke noe nytt å melde om. Alle venter på en gjenåpning med mulighet for arrangementer.

**Grønt utvalg**- Hadde digitalt møte forrige uke. Har arbeidet med plan for Grønn menighet.

**SFG utvalget**-Ikke noe nytt. Digital SFG fra Kråkstad førstkommende søndag.

**Fellesrådet** –Ikke vært møte siden sist. Nytt digitalt møte neste uke.

**Nytt fra stab** v / Johannes Ulstein.

* Anne Sture avslutter sitt engasjement som diakon i Ski menighet til sommeren.
* Alle møter er digitale.
* Arrangementer er ikke lov nå. Bare begravelser og bisettelser er unntatt. Nåværende smittevernregler gjelder til og med 25.04.

**Gjennomgang av plan for Grønn menighet** v/Cecilie R. Haugerud. Planen vil være et dynamisk dokument, og UGM vil jobbe videre med å drøfte ansvarsområder med de aktuelle ansvarlige, og konkretisere det grønne arbeidet ut fra hva som er mulig. Staben vil arbeide videre med planen og se på fordeling av oppgaver innad i staben.

**Saker:**

**Sak 22/21 Unntatt off.**

**Sak 23/21 Redaktør for menighetsbladet**

 Hans Erik Matre tilbyr å fortsette som vikarredaktør i Menighetsbladet på samme måte som nå. MR er fornøyd med bladet slik det er nå og er svært takknemlig for at Hans Erik fortsetter i dette arbeidet. MR vil fortsette jakten på en ny redaktør.

**Sak 24/21 Orientering om ny kirkelig organisering**

 Hovedpunkter i det som har kommet frem nå, og som vi får til høring etter hvert:

* + Organisasjonskartet for DNK er meget komplisert. Det er bakgrunnen for at en ny organisering er helt nødvendig.
	+ Nå er kirken herre i eget hus og kan vedta egen organisering selv.
	+ Staten og kommunene er sammen økonomisk ansvarlige.
	+ Man ønsker én arbeidsgiver i kirken. Hittil har man ikke blitt enige om hvem det skal være.
	+ Prostiet blir i utredningen foreslått som navet i arbeidsgiverhjulet for kirken. Dette overtar for fellesrådet.
	+ Spørsmålet er hvilken kompetanse som skal ligge til grunn for å være leder i dette prostifellesrådet; prest som nå er leder for prostiet eller kirkeverge som nå er leder for fellesrådet? Her er utvalget delt i tråd med tidligere uenighet i spørsmålet.
	+ Hvordan skal demokratiet og valgene foregå; indirekte valg fra menighetsrådet eller direkte valg?
	+ Hvem skal finansiere hvilke stillinger?
	+ MR kommer kanskje ikke til å merke så mye til denne reformen. Det er fellesrådet som går ut.
	+ Det er et problem at utredningen er delt på alle viktige området mellom prestene og de andre tilsatte. Det er interessekonflikt på alle sentrale punkter.
	+ Saken skal opp i Kirkerådet i mai og kommer til høring etter det. Både MR og Fellesrådet er høringsinstans. Målet er at Kirkemøtet 2023 skal vedta den nye kirkelige organiseringen.

**Sak 25/21 Eventuelt**

* + Helge orienterte om ungdomsprosjektet. Rapporten ferdigstilles innen utgangen av april, og presenteres for MR i mai. Cathrine, Kjetil, Lene og Helge forbereder saken før presentasjonen til MR. Denne gruppen har fullmakt til å invitere de personene som er aktuelle fra KFUK-KFUM. MR støtter et forslag om et større møte med flere aktører for å presentere innholdet i presentasjonen, fortrinnsvis etter sommerferien. Gruppa arbeider videre også med dette.
	+ Menighetens årsmøte gjennomføres digitalt på zoom søndag 25.04. kl. 19.00. Sakspapirene ligger på kirkens hjemmeside. Noen eksemplarer i papirform legges i våpenhuset i Ski nye kirke.